સુરેન્દ્રનગર જિલ્લામાં અદાજે 40થી વધારે ગામોમાં 25 વર્ષ પહેલા નાંખવામાં આવેલ બે હજારથી પણ વધારે વીજપોલ જર્જરીતે કે મર્યાદાપુર્ણ કરી ચુકેલા હોવાથી ગમે ત્યારે જોખમ સર્જી શકે છે. તાજેતરમાં ટીકર ગામે કોઇ કારણસર વીજપોલ પડી ભાંગતા અને લાઇનમેન નટુભાઇ રાઠવા પર પડતા તેમનું કમકમાટી ભર્યુ મોત નિપજ્યુ હતું આથી તંત્ર દ્વારા આવા ક્ષતિગ્રસ્ત વીજથાંભલાને યોગ્ય કરવા અને આગામી સમયમાં ફરી કોઇ અણબનાવ ન બને તે માટે સાવચેતીનાં ભાગ રૂપે મૂળી પીજીવીસીએલ દ્વારા સર્વે સહિતની કામગીરી હાથ ધરાઇ છે.